Rowers buit 17 kg goud by Ergo, wag doodgeskiet | Netwerk24
Deur Susan Cilliers 22 Oktober 2019 21:32
Die rowers het met sowat 17 kg goud gevlug.
James Duncan, woordvoerder van DRDGold, het Dinsdag in ’n kort mediaverklaring gesê ’n skietery het Maandagaand by die myn se Ergo-aanleg in Brakpan uitgebreek nadat die groep rowers toegang tot die perseel gekry het. Coetzee is in die proses noodlottig gewond.
“Ons direksie betuig ons innige meegevoel met Coetzee se familie, vriende en kollegas.”
Niël Pretorius, uitvoerende hoof van DRDGold, sê die myn is woedend oor die lafhartige aanval en sal sy volle samewerking aan die polisie gee om te verseker dat die misdadigers verantwoordelik vir die aanval, voor die gereg gebring word.
Brig. Mathapelo Peters, polisiewoordvoerder in Gauteng, het die voorval Dinsdagaand bevestig, maar gesê hulle sal eers Woensdag in ’n mediaverklaring nadere besonderhede oor die gebeure verskaf.
BusinessLive berig die 17 kg goud is na raming sowat
R12 miljoen werd.